Mariagerfjord Kommune har genvurderet 400 hjemmeboende ældres ret til at få støvsuget på kommunens regning, og på grund af strammere kvalitetstandarder mister halvdelen af dem nu retten til kommunal støvsugning. - Cirka hver anden borger er efter de nye kvalitetsstandarder ikke længere berrettiget til hjælp, fordi vi har vurderet, at de selv er i stand til at løse opgaven. Enten med brug af almindelig støvsuger eller ved at anskaffe sig en robotstøvsuger, siger Hanne Jensen, leder af Myndighed og Visitation i Mariagerfjord Kommune til NORDJYSKE. Alle de berørte borgere har fået skriftlig besked. Kommunen er dog ikke helt færdig med at genvurdere hjælpen til rengøring og processen er blevet en del forsinket. Imens vil alle borgere modtage hjælp indtil de har fået besked.

Referat:
I Mariagerfjord Kommune har hver anden ældre borger fået frataget retten til at få støvsuget på kommunens regning.